
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 227 

6 Απριλίου 1999 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 0,600 στρεμ. στη 
θέση «Γαλάζια Ακτή ή Εληές Καλογήρου» του Δή¬ 
μου Καλυβιών του Νομού Αττικής. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου του πα¬ 
λαιού Δημοτικού Σχολείου της Κοινότητας Αρμενο¬ 
χωρίου Φλωρίνης, στο Αρμενοχώρι Φλώρινας και 
καθορισμός ειδικών όρων και περιορισμών δόμη¬ 
σής του, φερόμενου ως ιδιοκτησίας της Κοινότη¬ 


τας Αρμενοχωρίου. 2 

Τροποποίηση Ρυμοτομικού Σχεδίου Ζωγράφου στα 
Ο.Τ. 442 και 442α, για χαρακτηρισμό χώρου για α¬ 
νέγερση Σχολικών Κτιρίων. 3 

Τροποποίηση του ρυμοτομικού σχεδίου Κρύας Βρύ¬ 
σης Ν. Πέλλας. 4 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 1436/98 (1) 

Κήρυξη ως αναδασωτέας εκτάσεως 0,600 στρεμ. στη θέ¬ 
ση «Γαλάζια Ακτή ή Εληές Καλογήρου» του Δήμου Κα¬ 
λυβιών του Νομού Αττικής, 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν 3200/55 «Περί Διοικητικής Αποκε- 
ντρώσεως», όπως αυτές τροποποιήθηκαν μεταγενέστε¬ 
ρα με το ΝΔ 532/70. 

2. Τις διατάξεις του Ν 2503/1997 «Διοίκηση, οργάνωση, 
στελέχωση της Περιφέρειας κλπ». 


3. Τις διατάξεις της παρ. 3 του άρθρου 117 του Συντάγ¬ 
ματος της Χώρας. 

4. Τις διατάξεις του Ν 998/79 «Περί προστασίας των Δα¬ 
σών και των Δασικών εν γένει εκτάσεων της Χώρας» και ει¬ 
δικότερα: 

α) Του άρθρου 41 παρ. 1. 

β) Του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80, «Περί οδηγιών για τις αναδασω¬ 
τέες εκτάσεις». 

β) 182447/3049/24.9.80. 

6. Τις αριθ. 5278/96 και 1350/10.4.1998 προτάσεις του 
Δασαρχείου Λαυρίου σχετικά με την κήρυξη ως αναδα¬ 
σωτέας, της αναφερομένης στο θέμα εκτάσεως, αποφα¬ 
σίζουμε: 

Κηρύσσουμε αναδασωτέα ώστε να αποκλεισθεί η διά¬ 
θεσή της για άλλο προορισμό τη δημόσια δασική έκταση, 
εμβαδού εξακοσίων χιλιοστών του στρέμματος (0,600) 
στη θέση «Γαλάζια Ακτή ή Εληές Καλογήρου» περιφέρει¬ 
ας Δήμου Καλυβιών Ν. Αττικής, με σκοπό τη διατήρηση 
του χαρακτήρα της δασικής έκτασης της οποίας η δασική 
βλάστηση, αποτελούμενη από σχίνα και πουρνάρια, σε 
σύγκριση με τη γύρω περιοχή, καταστράφηκε με παρά¬ 
νομη εκχέρσωση μετά το έτος 1945, με την αυθαίρετη κα¬ 
τασκευή κτίσματος διαστάσεων 13,50μ χ 3,40μ χ 2,00μ, 
μάνδρας από τσιμεντόλιθους μήκους 36,00μ και τιερί- 
φραξης από συρματόπλεγμα και σιδηροπασσάλους μή¬ 
κους 43,00μ. και προσδιορίζεται από τα στοιχεία: Α - Β - Γ 
- Δ - Ε - Α όπως φαίνονται στο συνημμένο διάγραμμα το ο¬ 
ποίο αποτελεί αναπόσπαστο μέρος της αποφάσεως αυ¬ 
τής και έχει όρια: 

Ανατολικά: Με δημόσια δασική έκταση και με μη δασική 
έκταση. 

Δυτικά: Με δημόσια δασική έκταση. 

Βόρεια: Με δημόσια δασική έκταση και με δημόσια δα¬ 
σική ή έκταση εκχερσωμένη. 

Νότια: Με μη δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Γ ενικός Γ ραμματέας Περιφ. 

ΠΑΝΑΓΙΩΤΗΣ ΧΑΜΑΚΙΩΤΗΣ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 685 ( 2 ) 

Χαρακτηρισμός ως διατηρητέου του κτιρίου του παλαιού 

Δημοτικού Σχολείου της Κοινότητας Αρμενοχωρίου 

Φλωρίνης, στο Αρμενοχώρι Φλώρινας και καθορισμός 

ειδικών όρων και περιορισμών δόμησής του, φερόμε- 

νου ως ιδιοκτησίας της Κοινότητας Αρμενοχωρίου. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

Του Ν 1577/1985 (ΦΕΚ 210 Α') «Γενικός Οικοδομικός 
Κανονισμός» και ειδικότερα των άρθρων 3 και 4 αυτού, ό¬ 
πως τροποποιήθηκε μεταγενέστερα (άρθρο 1 Ν 
1772/1988 - ΦΕΚ91Α). 

Του Π.Δ. 358/1986 (ΦΕΚ 158Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα) και (δδ), που αναφέρονται στο χα¬ 
ρακτηρισμό κτιρίων ως διατηρητέων ή οικισμών ή τμημά¬ 
των αυτών ως παραδοσιακών και στην προστασία των ι¬ 
στορικών τόπων, αντίστοιχα. 

Του Π.Δ. 92/1987 (ΦΕΚ 51Α) «Οργανισμός Υπουργείου 
Βόρειας Ελλάδας», όπως τροποποιήθηκε και συμπληρώ¬ 
θηκε με τις διατάξεις του Π. Δ/τος 492/1988 (ΦΕΚ 224 Α), 

2. Την απόφαση Υ.704/19.8.1988 (ΦΕΚ 575 Β) του Πρω¬ 
θυπουργού, για τη μετονομασία του Υπουργείου Βόρειας 
Ελλάδας σε Υπουργείο Μακεδονίας - Θράκης. 

3. Την από 15 Ιανουάριου 1999 αιτιολογική έκθεση της 
Διεύθυνσης Πολιτισμού του Υπουργείου Μακεδονίας - 
Θράκης. 

4. Την από 8 Φεβρουάριου 1999 απάντηση του Δημοτι¬ 
κού Διαμερίσματος Αρμενοχωρίου ιδιοκτήτη του υπόψη 
κτιρίου, στην οποία αναφέρεται ότι συμφωνεί με το πε¬ 
ριεχόμενο της έκθεσης, στην οποία προτείνεται ο χαρα¬ 
κτηρισμός του υπόψη κτιρίου ως διατηρητέου, αποφασί¬ 
ζουμε: 

1. Χαρακτηρίζουμε ως διατηρητέο το κτίριο του παλαι¬ 
ού Δημοτικού Σχολείου της Κοινότητας Αρμενοχωρίου 
Φλώρινας στο Αρμενοχώρι Φλώρινας, φερόμενο ως ιδιο¬ 
κτησία της Κοινότητας Αρμενοχωρίου, όπως φαίνεται στο 
συνημμένο τοπογραφικό διάγραμμα σε κλίμακα 1:200, 
που θεωρήθηκε από τη Δ/νση Πολιτισμού του ΥΜΑΘ και 
που σε σμίκρυνση αντίτυπό του δημοσιεύεται με την από¬ 
φαση αυτή, για τους παρακάτω κυρίως λόγους. 


α. Είναι χαρακτηριστικό νεοκλασικό κτίσμα των αρχών 
του αιώνα, ένα από τα αντιπροσωπευτικά δείγματα του 
λαϊκού νεοκλασικισμού στην ευρύτερη περιοχή της Φλώ¬ 
ρινας. 

β. Είναι συνδεδεμένο με την νεώτερη ιστορία του χωρι¬ 
ού τόσο από την άποψη του τρόπου κατασκευής του, όσο 
και από την άποψη της χρήσης του. 

γ. Η διατήρησή του συμβάλλει στην εξέλιξη της ιστο¬ 
ρίας και της παράδοσης του χωριού, αλλά και της λαο¬ 
γραφίας και της συλλογικής μνήμης των κατοίκων του. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου εφ’ όσον δεν αλλοιώνεται ο γενικός αρ¬ 
χιτεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην ελληνική γλώσσα που να πληροφορούν για τη 
χρήση των χώρων του κτιρίου. 

5. Για οποιαδήποτε παρέμβαση στο εσωτερικό και εξω¬ 
τερικό του διατηρητέου κτιρίου, όπως και για την τοποθέ¬ 
τηση επιγραφών, απαιτείται έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ) και της 
Διεύθυνσης Πολιτισμού του Υπουργείου Μακεδονίας - 
Θράκης. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 11 Μαρτίου 1999 

Ο ΥΠΟΥΡΓΟΣ 

ΙΩΑΝΝΗΣ ΜΑΓΚΡΙΩΤΗΣ 

Αριθ. 107 (3) 

Τροποποίηση Ρυμοτομικού Σχεδίου Ζωγράφου στα Ο.Τ. 
442 και 442α, για χαρακτηρισμό χώρου για ανέγερση 
Σχολικών Κτιρίων. 

ΤΟ ΔΗΜΟΤΙΚΟ ΣΥΜΒΟΥΛΙΟ 
(Απόσπασμα από το πρακτικό 6/18.2.1999) 

Αφού έλαβε υπ’ όψιντου: 

1. Τις διατάξεις του Π. Δ/τος 410/95 (ΦΕΚ 231Α7 
14.11.1995) «ΔΗΜΟΤΙΚΟΣ ΚΑΙ ΚΟΙΝΟΤΙΚΟΣ ΚΩΔΙΚΑΣ». 

2. Τις διατάξεις του από 17.7.1923 Ν. Δ/τος (ΦΕΚ 228 Α') 
«Περί σχεδίων πόλεων κ.λ.π.» όπως τροποποιήθηκαν και 
συμπληρώθηκαν. 

3. Τηνυπ’ αριθμόν 386/98 απόφαση του Δημοτικού Συμ¬ 
βουλίου καθώς και το σχέδιο που τη συνοδεύει. 

4. Την υπ’ αριθμόν 2251/21.12.1998 εισήγηση της 
Δ/νσης Πολεοδομίας προς το ΣΧΟΠ Νομαρχίας Αθηνών. 

5. Την από 15.1.1999 θετική γνωμοδότηση του ΣΧΟΠ 
(πράξη 7η, συνεδρίαση 1η). 

6. Την υπ’ αριθμόν 2249/21.12.1998 βεβαίωση της Δη¬ 
μάρχου περί τήρησης της νόμιμης διαδικασίας. 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, ούτε του οικείου ΟΤΑ, αποφασίζει: 


Την τροποποίηση του Ρυμοτομικού Σχεδίου του Δήμου 
Ζωγράφου στα Ο.Τ. 442 και 442α (Γρ. Αυξεντίου - Μα- 
κρυγιάννη - Ιοκάστης - 28ης Οκτωβρίου) με ενοποίηση 
τους με κατάργηση του ενδιάμεσου πεζοδρόμου και επι¬ 
βολή πρασιάς 3,00 μ. σ’ ολόκληρο το Ο.Τ. τον αποχαρα¬ 
κτηρισμό των χώρων από χώρο ανέγερσης Δημοτικής Βι¬ 
βλιοθήκης και χώρο πρασίνου με υπόγειο γκαράζ και το 
χαρακτηρισμό τους σε χώρο ανέγερσης Σχολικών Κτι¬ 
ρίων με τους εξής όρους δόμησης: 

Συντελεστής δόμησης: 1,20 

Κάλυψη: 50% 

Μέγιστο ύψος κτιρίων: 10,00 μ 

Η τροποποίηση αποτυπώνεται στο διάγραμμα σε κλί¬ 
μακα 1:500, Σεπτεμβρίου 1998, της Δ/νσης Πολεοδομίας 
του Δήμου και θα αναρτηθεί στο Δημαρχείο Γ. Ζωγράφου 
7, για είκοσι (20) ημέρες μετά τη δημοσίευση, προς ενη¬ 
μέρωση των ενδιαφερομένων. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΔΗΜΗΤΡΙΟΣ ΜΠΟΥΝΤΟΥΡΗΣ 

Αριθ. 2938 (4) 

Τροποποίηση του ρυμοτομικού σχεδίου Κρύας Βρύσης 
Ν. Πέλλας. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Τις διατάξεις του Ν 2218/94 (ΦΕΚ 90Α/94) «Ίδρυση 
Νομαρχιακής Αυτ/σης κ.λ,π.». 

2. Την αριθμ. 25/31.3.95 (ΦΕΚ 3658/95) απόφαση του Ν.Σ. 
Πέλλας «Περί οργανισμού οργάνωσης και λειτουργίας της 
Νομαρχιακής Αυτ/σης» και ειδικώτερατο άρθρο 10 αυτής. 

3. Τις διατάξεις του Α.Ν. 314/1968 (ΦΕΚ 47τ.Α) «όπως 
τροποποιήθηκαν και συμπληρώθηκαν με το Ν.Δ. 1018/71 
(ΦΕΚ 220 τ. Α) και με την παράγ. 3 του του άρθρου 34 του 
Ν 1577/85 (ΦΕΚ210τ.Α). 

4. Τις διατάξεις του Ν.Δ. 17.7.23 (ΦΕΚ228τ.Α). 

5. Τις διατάξεις του Π. Δ/τος 183/86 (ΦΕΚ 70Α) «Έγκρι¬ 
ση τροποποιήσεων σχεδίων πόλεων και καθορισμός ό¬ 
ρων και περιορισμών δόμησης από τους Νομάρχες». 

6. Τις διατάξεις του Ν 1577/85 (ΦΕΚ 210 τ.Α). 

7. Το ρυμοτομικό σχέδιο της πόλεως ή οικισμού. 

8. Την με αριθμό 121/96 απόφαση Δημοτικού ή Κοινοτι¬ 
κού Συμβουλίου. 


9. Την με αριθμό 4/97 πράξη γνωμοδότησης του ΣΧΟΠ 
Ν. Πέλλας. 

10. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του Κρατικού Προ¬ 
ϋπολογισμού ούτε του προϋπολογισμού του Δήμου 
Κρύας Βρύσης, αποφασίζουμε: 

Άρθρο Ιο 

Εγκρίνεται η τροποποίηση του ρυμοτομικού σχεδίου 
Κρύας Βρύσης που αφορά τον χαρακτηρισμό του Χώρου 
του ΟΤ 205 από Χώρο Κέντρου Υγείας και Πρασίνου σε 
Χώρο Κέντρου Υγείας Β' Παιδικού Σταθμού και Πρασίνου 
όπως φαίνεται στο τοπογραφικό διάγραμμα. 

Άρθρο 2ο 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως μαζί με το τοπογραφικό διάγραμμα που τη 
συνοδεύει. 

Γιαννιτσά, 18 Ιανουάριου 1999 
Ο Νομάρχης 
ΓΕΩΡΓΙΟΣ ΠΕΤΣΟΣ 






